তাই এই পানের চাহিদা ও বাজারমুল্য সব সময়ই বেশি। বিশেষ করে সিলেটিরা ও সিলেটের প্রবাসীরা খাসিয়া পান ছাড়া পান খেতে শান্তি পাননা। খাসিয়া পানের চাষ হয় সিলেটের জৈন্তাপুর উপজেলার জাফলংয়ের অদুরে খাসিয়া পুঞ্জীতে। সেখানের পাহাড়ে বসবাসরতো খাসিয়া উপজাতিয়রা মাচার উপর বিশেষ পদ্ধতিতে গৃহ নির্মাণ করে বসবাস করে এবং তাদের জীবিকার একমাত্র অবলম্বন হচ্ছে পান। সরেজমিন সেখানে গিয়ে দেখলাম  অগণিত সারি সারি সুপারি গাছ। সেই সুপারিগাছের গোড়ায় পানের গাছ রোপন করে সুপারি গাছের উপর দিয়ে তার লতা গুল্ম বেয়ে উপরে উঠেছে। আর তাতেই ধরেছে সবুজ মনোরম অগণিত পানপাতা। খাসিয়ারা বিশেষ ধরনের লম্বা মইয়ের সাহায্যে পানগুলো সংগ্রহ করে বারোটি পান দিয়ে এক গুছা বানায়।